**ԱՄՓՈՓԱԹԵՐԹ**

**Հայաստանի Հանրապետության և Վերականգնման վարկերի բանկի միջև «Համայնքային ենթակառուցվածքների ծրագիր II- փուլ 3-մասհանման ժամկետի երկարաձգում» նամակ-համաձայնագրի նախագծի վերաբերյալ ներկայացված առաջարկությունների և դիտողությունների**

|  |  |  |
| --- | --- | --- |
| **Շահագրգիռ գերատեսչություն** | **Ներկայացված առաջարկությունները և դիտողությունները** | **Կարգավիճակ** |
| **ՀՀ արտաքին գործերի նախարարություն** | Հայաստանի Հանրապետության և Վերականգնման վարկերի բանկի (KfW) միջև համագործակցությունն իր մեջ ներառում է էկոլոգիական և սոցիալական ոլորտներում հարաբերությունների լայն շրջանակ:  Հայաստանի Հանրապետության և Վերականգնման վարկերի բանկի միջև նախատեսվող «Համայնքային ենթակառուցվածքների ծրագիր II, փուլ 3-Մասհանման ժամկետի երկարաձգում» նամակ-համաձայնագրով (այսուհետ՝ Համաձայնագիր) նախատեսվում է մասհանումներ կատարելու վերջնաժամկետը երկարաձգել մինչև 2022 թ. դեկտեմբերի 30-ը:  Միաժամանակ, նախատեսվում է վերջնաժամկետը երկարաձգել` երկարաձգման վերջնական վճարի մի մասը՝ 960, 000 եվրո գումարի չափով, Վարկառուի կողմից վճարելու դեպքում:  Հայաստանի Հանրապետության և Վերականգնման վարկերի բանկի (KfW) միջև «Հայաստանի Հանրապետության և Վերականգնման վարկերի բանկի միջև նախատեսվող «Համայնքային ենթակառուցվածքների ծրագիր II, փուլ 3-Մասհանման ժամկետի երկարաձգում» նամակ-համաձայնագրի ստորագրումը համապա­տասխանում է ՀՀ վարած արտաքին քաղաքականությանը և ՀՀ ստանձնած միջազգային պարտավորություններին:  Ելնելով վերոգրյալից՝ ՀՀ արտաքին գործերի նախարարությունը «Միջազգային պայմանագրերի մասին» օրենքի 5-րդ հոդվածի հիմքով նպատակահարմար է գտնում Համաձայնագրի ստորագրումը: | Ընդունվել է ի գիտություն |
| **ՀՀ արդարադատության նախարարություն** | Ֆինանսական պայմանագրերում փոփոխության նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:  Միաժամանակ գտնում ենք, որ Ֆինանսական պայմանագրերում փոփոխության նախագիծը Հայաստանի Հանրապետության համար ֆինանսական պարտավորություններ առաջացնելու դեպքում ենթակա է վավերացման: | Ընդունվել է ի գիտություն |
| **ՀՀ ֆինանսների նախարարություն** | ՀՀ կառավարության և Վերականգնման վարկերի բանկի (KfW) բանկի միջև 27.12.2013թ. ստորագրված ««Համայնքային ենթակառուցվածքների ծրագիր II, փուլ 3» վարկային համաձայնագրով սահմանված մասհանման վերջնաժամկետը մինչև 30.12.2022թ. երկարաձգման դեպքում Հայաստանի Հանրապետությունը պարտավորվում է վճարել ՎՎԲ կողմից գնահատված երկարաձգման վճարի մի մասը, որը կազմում է 960,000 եվրո:  Նշյալ 960,000 եվրո գումարը նախատեսված չէ ՀՀ 2020թ պետական բյուջեով։  Հաշվի առնելով վերոգրյալը՝ «Հայաստանի Հանրապետության և Վերականգնման վարկերի բանկի միջև «Համայնքային ենթակառուցվածքների ծրագիր II, փուլ 3-Մասհանման ժամկետի երկարաձգում» նամակ-համաձայնագիրը Հայաստանի Հանրապետության համար կառաջացնի ֆինանսական պարտավորություններ։ | Ընդունվել է ի գիտություն |
| **ՀՀ պետական գույքի կառավարման կոմիտե** | Հայտնում ենք, որ Հայաստանի Հանրապետության և Վերականգնման վարկերի բանկի միջև նախատեսվող «Համայնքային ենթակառուցվածքների ծրագիր II, փուլ 3-Մասհանման ժամկետի երկարաձգում» նամակ-համաձայնագրի նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտա-վորություններ նախատեսող դրույթներ առկա չեն: | Ընդունվել է ի գիտություն |
| **ՀՀ տարածքային կառավարման և ենթակառուցվածքների նախարարություն** | ՀՀ կառավարության 23.02.2017թ. № 191-Ա որոշման համաձայն՝ ծրագրի հետագա իրականացման գործառույթները փոխանցվել են «Ջրային տնտեսության ԾԻԳ» ՊՀ-ին, որի հետևանքով առաջացած խոչընդոտների պատճառով դանդաղել է ծրագրի ընթացքը։ Ծրագրի նախագծահետազոտական աշխատանքներն ավարտվել են, շինարարական աշխատանքների համար հայտարարված մրցութային գործընթացները նախաորակավորման փուլում են, իսկ շինարարական աշխատանքները նախատեսվում են սկսել 2020թ. մարտ-ապրիլ ամիսներին։  Շինարարական մյուս փաթեթների կոնցեպտուալ նախագծերը, որոնց շինարարական մրցույթներն անցկացվելու են «Դեղին Գրքի» պահանջների համաձայն՝ հաստատման համար ուղարկվել են KfW բանկ։ Այս փաթեթները հաստատման փուլում են, քանի որ քննարկվում է նոր կառուցվող կոյուղու մաքրման կայանների շահագործման օպերատորի ընտրության հարցը, որից հետո կսկսվեն շինարարական աշխատանքների համար նախատեսվող նախաորակավորման գործընթացները։  Վերը նշվածով պայմանավորված՝ վարկային միջոցների մասհանման վերջնաժամկետն անհրաժեշտ է երկարաձգել մինչև 2022թ. դեկտեմբերի 30-ը:  ՀՀ կառավարության 2019թ. դեկտեմբերի № 1966-Ն որոշման համաձայն՝ ծրագիրն իրականացվում է Հայաստանի տարածքային զարգացման հիմնադրամի կողմից:  Հաշվի առնելով վերոգրյալը՝ ՀՀ տարածքային կառավարման և ենթակառուցվածքների նախարարությունը նպատակահարմար է համարում ներկայացված նամակ-համաձայնագրի նախագծի ստորագրումը: | Ընդունվել է ի գիտություն |